Van Dorn hadseregének Corinthban kellett volna egyesülnie a Tennessee hadsereggel, de Van Dorn túl későn ért oda; Albert Sidney Johnston tábornagy már elindult Shiloh felé. Van Dorn így nem vett részt a Shiloh-i csatában. 1862 júniusában Braxton Bragg, a Department No. 2 (a nyugati hadszíntér túlnyomó részét kitevő Második adminisztratív hivatal) parancsnoka Van Dornt nevezete ki a District of Mississippi (Mississippi katonai körzet) parancsnokának. Ebbéli minőségében Van Dorn erői visszavertek a szövetségi flotta támadását Vicksburgnél. Price, ekkor a Tennessee katonai körzet parancsnokaként kérte Van Dornt, hogy egyesítsék erőiket és segítsen a Mobile &amp; Ohio vasút vonalának védelmezésében, de a vicksburgi sikeren felbuzdult Van Dorn inkább John C. Breckinridge vezérőrnagy hadosztályát Baton Rouge visszavételére küldte.